Pressemeddelelse

December 2011

Hvid jul: Peugeot 308 CC matcher alle årstider

**Både fodgængere og billister spærrede forleden øjnene op, da Peugeot 308 CC viste sig fra en ny side. Midt på dagen rullede bilens chauffør, livsstilsekspert Nicolai Klingenberg, nemlig ud på de københavnske gader med kalechen nede med både fastspændte havenisser samt årets juletræskøb strittende op fra bagsædet, for som han kækt siger: ”Hvorfor ikke køre en sådan dekoration hjem med taget nede?”**

Driving home for Christmas - med kalechen nede

Peugeot 308 CC er i en klasse for sig. De dynamiske linjer smyger sig om en æstetisk smuk bil, der er pejlemærket for køreglæde og komfort med dens mange teknologiske features.

Bilens automatiske klima-anlæg, der er tilkoblet specielbyggede forsæder, registrerer automatisk om man kører med taget oppe eller nede. Via sæderne blæser Peugeots specielle Airwave system en varm behagelig strøm af luft omkring nakke og skuldre. Luftstrømmen kan reguleres i både styrke, temperatur og retning og der er naturligvis varme i sæderne. Alt sammen noget, der holder føreren og medpassageren varm uanset, om det er vinter eller sommer. Så selvom man normalt tænker på åbne sportsvogne som biler, der hovedsageligt skal luftes i sommerhalvåret, så viser Peugeot 308 CC, at cabrioleter kan nydes med kalechen nede året rundt – endda på behagelig vis.

Nicolai Klingenberg tog skridtet fuldt ud og hentede sit juletræ hjem i 308 CC. Se hans oplevelser med den topløse bil på www.my-pleasure.dk.